Јордан Леов

Јордан Леов (Велес, 29 август 1920 - Скопје, 20 септември 1998) — македонски раскажувач, романописец и драмски автор.Македонски писатели/Macedonian writers, Друштво на писатели на Македонија, 2004, стр. 139 = 140.

 Животопис 
Јордан Леов е роден во Велес на 29 август 1920 година. Студирал право на Универзитетот во Белград, а студиите ги завршил во Софија. За време на окупацијата на Македонија неколкупати бил затворен од бугарската валст и протеран во Бугарија. Учествувал во НОБ. По ослободувањето на Македонија, работел како заменик на јавниот правобранител на Македонија, а исто така, бил уредник на „Нова Македонија“, „Културен живот“ и други весници и списанија. Бил член на Друштвото на писатели на Македонија од 1952 година.„Македонска енциклопедија“, МАНУ, Скопје, 2009, 793 стр.Георги Сталев (приредувач), Современи македонски раскажувачи, избор. Скопје: Детска радост, Култура, Македонска книга, Мисла и Наша книга, 1990, стр. 44.

 Творештво 
Леов е автор на следниве дела:Георги Сталев (приредувач), Современи македонски раскажувачи, избор. Скопје: Детска радост, Култура, Македонска книга, Мисла и Наша книга, 1990, стр. 44.
 „Посилни од смртта“ (раскази, 1952)
 „Велес во НОБ: велешките партизански одреди“ (заедно со Никола Кирков, 1952)
 „Длабока рана“ (раскази, 1953)
 „Побратими“ (роман, 1956)
 „Виор“ (роман, 1957)
 „Исчезнат свет“ (раскази за деца, 1957)
 „Расцветан јасмин“ (драма, 1957)
 „Глуви мугри“ (роман, 1960)
 „Афион“ (роман, 1963)
 „Антологија на болката“ (романизирана биографија, 1968)
 „Лош сон“ (повест за деца, 1972)

Леов е автор на првиот македонски хумористичен роман, „Побратими“ во кој дава интересна слика на велешката чаршија.Георги Сталев (приредувач), Современи македонски раскажувачи, избор. Скопје: Детска радост, Култура, Македонска книга, Мисла и Наша книга, 1990, стр. 44.

 Наводи 

Категорија:Луѓе од Велес
Категорија:Македонски писатели